## ….Gorski vijenac ukratko prepričano delo

Petar Petrović Njegoš Gorski vijenac **delo je pisao u obliku drame**. Međutim, nije se držao šablona koji važe za dramsku književnost. U delu nema činova, već je cela radnja koncentrisana oko tri istorijska trenutka – dve skupštine i Badnje veče:

1. Skupština uoči Trojičina dne na Lovćenu
2. Skupština uoči o Malome Gospođinu dne na Cetinju, pod vidom da mire neke glave
3. Badnje veče

U delu Gorski vijenac Njegoš veoma dobro predstavlja i oblikuje osnovnu ideju shvatanja da je **borba za slobodu i nezavisnost** glavna i najveća čovekova dužnost kroz brojne dijaloge i različite scene. Ova njegova ideja se provlači kroz celo delo Gorski vijenac, a njome su prožeti i mnogi likovi. Kada je u pitanju Gorski vijenac kratak sadržaj i glavna tema dela se mogu predstaviti u dve reči – **istrebljenje poturica**. Za borbu koja podrazumeva istrebljenje poturica se odlučio i sam vladika Danilo: “Vuk na ovcu svoje pravo ima ka tiranin na slaba čovjeka; al tirjanstvu stati nogom za vrat, dovesti ga k poznaniju prava, to je ljudska dužnost najsvetlija!”

### Gorski vijenac prepričano po glavama

Kao što je navedeno, u strukturi radnje dela Gorski vijenac se nalaze **tri bitna događaja**. Delo Gorski vijenac prepričano po glavama se nalazi u nastavku teksta.

#### Prvi deo

Početak dela Gorski vijenac karakteriše skupština uoči Trojičina dne na Lovćenu. Naime, vladika Danilo na početku dela okuplja crnogorske glavare, radi **većanja o aktuelnom zlu koje ih muči i preti da ugrozi slobodu države**. Sva složenost problema pred kojim se našla Crna Gora predočava se glasnim monologom vladike Danila.

Vladiku muče misli o propasti i ugroženosti jedine slobodne srpske zemlje Crne Gore. U prvom delu se jasno vidi da je vladika Danilo **mučen osećanjem beznađa** i usamljenosti, da proklinje poturice, jer treba da se dogovore na skuštini o istrebljenju poturica, a to znači “iskalati se braća među sobom”.

Kako svi spavaju, dok vladika u “gluho doba noći” govori sam sa sobom, jedino Vuk Mićunović ne spava, već smiruje vladiku rečima “jer u dobru je lako biti dobar,/ na muci se poznaju junaci”. Kada je svanulo, skupština se **završila bez ikakvog dogovora** o tome šta će se raditi i šta će se desiti poturicama.

#### Drugi deo

Središnje mesto u delu Gorski vijenac Petar Petrovič Njegoš je dao skupštini o Malom Gospođinu dne na Cetinju, pod vidom da mire neke glave. Ovaj deo je ujedno i **najobimniji deo speva**. Zbivanje drugog dela epske priče počinje kazivanjem kola, koji ima ulogu kolektivnog lika u delu koje je napisao Petar Petrović Njegoš Gorski vijenac.

Večita tema srpske nesloge prožima se kroz ceo drugi deo Gorskog vijenca. Kolo kao **kolektivni lik prebacuje prisutnim glavarima**da su gore umukle, što je podstaklo neke od glavara da shvate da su prekori kola “iz glave cijela naroda” i da ne treba gubiti vreme. Vladika Danilo i Vuk Mićunović vode glavnu reč u ovom delu Gorskog vijenca.

Vladika Danilo, kao vladika i vladar na sve gleda vrlo ozbiljno, jer je najodgovorniji i treba da da odlučnu i konačnu reč, pa mora da je dobro odmeri. On konačnu**odluku vešto odlaže,** iz straha, ali ne iz straha od boja, već**iz straha za svoj narod**. Pokušava da sa poturicama dođe do dogovora kako bi izbegao bratoubilački rat. U razgovoru sa Turcima, vladika biva neprijatan, napregnut, pun suprotnosti, pa**pregovori sa Turcima nisu uspeli**.

Iako nije došlo do sporazuma sa Turcima, nije došlo ni do očekivanog reagovanja – da se odmah krene u istragu poturica. Umesto toga, u ovaj deo je **uneto više priča**, kazuju se i snovi koji izazivaju neku drugačiju atmosferu među svima. Veliki broj epizodnih situacija, usporava glavnu radnju i **do razrešenja se ne dolazi u drugom delu**Gorskog vijenca.

#### Treći deo

Treći deo dela **Gorski vijenac Badnje veče** i sutrašnji dan po ručku predstavlja važan deo epa, jer se baš u tom delu dešava ono što je i tema samog dela. Scenu otvaraju vladika Danilo i iguman Stefan koji sede pored vatre. U ovom delu **počinje istraga poturica**, ali događaj nije prikazan, već će o njemu izvestiti oni koji se polako vraćaju sa bojišta.

Kolektivni lik kolo u ovom delu slavi slobodu, vladika Danilo plače zbog velike pogibije, a iguman Stefan odmehom pokazuje svoju radost i sreću. Pri kraju kompletnog dela, priča Vuka Mandušića govori**o ljutoj borbi i podvizima crnogorskih junaka**. Poslednja scena dela Gorski vijenac je scena poklanjanja džeferdara (duga puška) Vuku Mandušiću. Sama **scena je simbolična** i kazuje da je borba zapravo tek počela.

## Gorski vijenac analiza dela

Delo Gorski vijenac dovodi u nedoumicu svojom formom, pa se često postavlja pitanje da li je delo**drama ili spev/ep**. Jasno su prikazani elementi dramske forme kao što su popis lica, dijalog i monolog kao isključiva sredstva pripovedanja i iskazivanja. Ali je isto tako jasno da u delu **nema nekih formalnih karakteristika drame**, nema činova, nema pojava, a glavna radnja je usporena brojnim i obimnim epizodama.

Analiza dela Gorski vijenac**iz ugla epike** – epske karakteristike nisu formalne nego suštinske prirode. Dijalog i monolog su strukturni elementi epskog dela i u Gorskom vijencu imaju narativnu funkciju jer kazuju o onome što se neposredno ne događa na sceni nego na nekom drugom prostoru. **Lirsko**se probija kroz mnoge dijaloge i monologe: san Vuka Mandušića, svatovske pesme, tužbalica sestre Batrićeve, psihološki lomovi vladike Danila.

### Gorski vijenac citati

Petar Petrović Njegoš Gorski vijenac **delo je napisao u 2819 stihova**. Kada je u pitanju Gorski vijenac analiza stihova i njihovo tumačenje umnogome govore kako o samim događajima i radnji u delu, tako i o likovima. U delu Gorski vijenac stihovi koji su veoma poznati u narodu i koji imaju posebnu težinu su:

“U dobro je lako biti dobar,

Na muci se poznaju junaci!”

“Ćud je ženska smiješna rabota!

Ne zna žena ko je kakve vjere;

Stotinu će promeniti vjerah

Da učini što joj srce žudi”

“Tvrd je orah voćka čudnovata,

Ne slomih ga, al’ zube polomi!”

“Kome zakon leži u topuzu,

Tragovi mu smrde nečovještvom.”

“Al’ je đavo, al’ su mađije

Ali nešto teže od oboje:

Kad je viđu gđe se smije mlada,

Svijet mi se oko glave vrti.”

“Što je čovjek, a mora biti čovjek!”

“Ja sam proša sito i rešeto,

Ovaj grdni svijet ispitao,

Otrovi mu čašu iskapio,

Poznao se s grkijem životom.

Sve što biva i što može biti,

Meni ništa nije nepoznato.

Sv’jet je ovaj tiran tiraninu,

A kamoli duši blagorodnoj!”

“Niko srećan, a niko dovoljan,

Niko miran, a niko spokojan;

Sve se čovjek bruka sa čovjekom:

Gleda majmun sebe u zrcalo!”

## Gorski vijenac analiza likova

U delu Gorski vijenac opis likova je dat kroz stihove koje sami likovi izgovaraju, ali i kroz stihove opisa lika. Kada je u pitanju delo koje je napisao Petar Petrović Njegoš Gorski vijenac **likovi koji imaju značajnu ulogu** u delu su: kolo-kao kolektivni lik, vladika Danilo, iguman Stefan, Vuk Mandušić, Vuk Mićunović, Selim-vezir, knez Rogan, Serdar Radonja, vojvoda Batrić, vojvoda Draško, Hadži-ali Medović, Skender-aga, Ferat Začir.

### Vladika Danilo Gorski vijenac

U delu Gorski vijenac lik vladike Danila je predstavljen kao**istorijska ličnost**, duhovni i svetovni poglavar Crne Gore s početka 18. veka. Kada je u pitanju delo Gorski vijenac vladika Danilo predstavlja njegovu centralnu ličnost. Pojava i **reč vladike Danila otvaraju i zatvaraju priču**. Otvara je monologom koji je ispunjen sumnjama i crnim mislima, a zatvara poklanjanjem džeferdara Vuku Mandušiću, odnosno simboličnom slikom koja nagoveštava nastavak oslobodilačke borbe započete istragom poturica.

Lik Vladike Danila je veoma složen, a briga, nemir i tuga osnovne su karakteristike njegove ličnosti. Vladika je **misaone prirode, vrlo nežan i osećajan**, pa sve što se događa duboko preživljava. Kao čovek, on je protiv istrage poturica, kao glava i rodoljub, on je za istragu. Iz tih razloga su njegove nedoumice, oklevanja i pitanja etički uzvišeni, dok njegov unutrašnji monolog čini rezultat unutrašnje borbe.

### Iguman Stefan Gorski vijenac

U delu koje je napisao Petar Petrović Njegoš Gorski vijenac lik igumana Stefana predstavlja **simbol mudrosti stečene dugim životom**, iskustvom i učenjem. On je smiren, vedar, razborit i uman čovek od osamdeset godina. Slepi starac, sa srebrnom bradom do pojasa i srebrnom kosom do pojasa, **prošao je sito i rešeto**, pa je njegovo životno iskustvo veliko i vrlo značajno.

Kada je u pitanju Gorski vijenac iguman Stefan je lik koji je kroz život veoma oguglao na bol, patnju i suze, jer se **kroz život veoma napatio**. Toliko otupeo na osećanja, da ni na sreću nije sposoban da odreaguje suzom radosnicom, već blagim osmehom (“al’ kod mene kada poje duša, / suze mi se smrznu od radosti”).

### Vuk Mandušić Gorski vijenac

U delu Gorski vijenac **Vuk Mandušić ima dva lika**. Jedan koji je glasovit junak sa svim obeležjima epskog junaka sa crnogorskog podneblja. Plahovite je i mahnite prirode, namršten je i tmuran, **neustrašiv na bojištu i odličan sa oružjem**. Ali, u Vuku Mandušiću se krije i druga strana – on je **junak sa lirskim srcem** kojeg muči potajna ljubav prema udatoj ženi, pa ni u snu nema mira. Sam nesklad dve ličnosti u jednoj osobi je očigledan, ali tragika te ljubavi koju on oseća nije u neskladu već u tome što je ona nedozvoljena.

### Kolektivni lik Gorski vijenac

Kada se kroz glas naroda daje poruka, misao, stav o nekom problemu, u teoriji književnosti se to naziva **kolektivnim likom**. Kolektivni lik se često javlja u epskoj poeziji. U delu Gorski vijenac Petar Petrovič Njegoš kolektivni lik naziva **kolom** i njime pokazuje da su **narodne mase osnovna snaga u borbi protiv tiranije**.

## Gorski vijenac zaključak

Lektira Gorski vijenac je **drama po snažnoj herojici**, jer glavna radnja dela govori o iskušenju za narod i vladara patrijarhalnih pogleda i morala. Kada je u pitanju Petar Petrović Njegoš Gorski vijenac lektira je delo koje predstavlja**sintezu poetskog kazivanja** koje ne vodi računa o poetičkim normama i ne razlikuje vrste i forme poezije, već razlikuje dobro i zlo, ljudsko i neljudsko, pojedinačno i opšte, sreću i nesreću, moralno i nemoralno, zemaljsko i metafizičko.

Glavni zaključak dela je i glavna ideja Gorskog vijenca – borba za slobodu i nezavisnost su glavna i najveća čovekova dužnost, te je Njegoš Gorski vijenac pisao sa porukom da je ljudska sloboda i nezavisnost ono za šta je opravdano boriti se i za šta se svaki pojedinac mora boriti, jer **svaki čovek i narod zaslužuju slobodu i nezavisnost.**